**Referat fra bestyrelsesmøde nr. 27 den 6.februar 2012**

**Ad1.Godkendelse af dagsordenen**

Dagsorden godkendt

**Ad 2. Godkendelse og underskrivelse af referat fra bestyrelsesmødet den 1/12 2011**

Referat blev godkendt og underskrevet. Henning Høy Carstens oplyste, at vores nuværende rengøringsfirma, Strøer og Strøer havde vundet udbuddet.

**3. Nyt siden sidst – Meddelelser / Orientering**

**Kirsten Jeppesen (KI)** orienterede om, at 1.g eleverne har valgt endelig studieretning, og at det har været en drøj proces i år. Mange ønskede at skifte studieretning, og som konsekvens har vi været nødt til at oprette en ekstra 1.g klasse. Vi har fået lidt mediedækning, hvor vi pointerede, at vi allerede nu lever op til kravet om det fleksible klaseloft med maks. 28 i gennemsnit pr. klasse.

2.g eleverne er i gang med at vælge valgfag for 3.g. KI er gået i gang med time- og fagfordelingen for det kommende skoleår, så vi umiddelbart efter 1.g ansøgningerne er kommet i hus, har overblik over evt. stillingsopslag.

Sikkerhedsrepræsentanten og KI har udformet status og opfølgningsplan på APV. Denne blev udleveret.

2c har haft besøg fra vores partnerskole i Barcelona.

2.a tager i marts til North Carolina for at besøge vores partnerskole der.

KI tager i slutningen af marts til Kina for at besøge vores partnerskole i Jiaxing og forny vores samarbejdsaftale.

Årets skolekomedie var velbesøgt og succesfuld skolekomedie med det største antal deltagere nogensinde (118 elever).

Orienteringsaftenen var ligeledes velbesøgt. Der var særlig fokus på studieretningerne og stor elevinddragelse. Det gav en levende skole og en god stemning.

Der har været flere aktiviteter relateret til lokalområdet.

Vi har afholdt et møde med repræsentanter fra idrætsklubberne i lokalområdet om trænerlinjen. En 2.g klasse har haft et projekt om religioner i området. En klasse har været involveret i møder med kommunens politiske repræsentanter og ansatte vedrørende Gribskov Kommunes planstrategi.

Overgangen til det administrative fællesskab IT-center Fyn er teknisk set gennemført i uge 5.

Vi har lige modtaget vores elevtrivselsundersøgelse. Uddannelsesleder Thomas Krumholt (KR) vil præsentere hovedkonklusioner for lærere på et PR-møde og for eleverne på en morgensamling. KR præsenterer hovedkonklusionerne for bestyrelsen på næste bestyrelsesmøde.

**Henning Høy Carstens (HC)** orienterede fra mødet i dialoggruppen vedrørende kollektiv trafik.

**Carl-Jørgen Bindslev (CJ)** fortelte, at han går på pension den 1. april, men CJ fortsætter i bestyrelsen.

**Andreas Elkjær (AE)** orienterede om, at han har været rundt i kommunens 9. klasser for at oplyse om 10 klasse. 70 elever i nuværende 10. klasse ønsker efter sommerferien at starte en gymnasial uddannelse.

AE orienterede endvidere om, at der er nu ansat en ny administrerende direktør i Gribskov Kommune. Han nævnte også, at det nye UU- center følger den planlagte køreplan. Gribskov Kommunes beslutninger på børne- og ungeområdet, ny 10 klasse-Center i Helsinge samt produktionsskole mm. implementeres ligeledes efter planen. Grundskolerne er i gang med at forberede sammenlægningerne.

**Ad 4. Bygningsoverdragelse – status**

KI orienterede om de seneste udmeldinger fra Undervisningsministeriet. Uvm har svaret på vores henvendelse. For det første trækkes Bygningstaxamatertilskuddet i 2011 tilbage pga. manglende købstilbud. For det andet meddelte uvm, at de fortsat er i drøftelse med Gribskov Kommune om Kultursalen. Der er enighed om principperne, men prisfastsættelse af Kultur-salen samt afklaring af arealerne ved skolen, som kommunen ejer, udestår stadig.

AE havde spurgt Gribskov Kommunes vice plandirektør, og melding fra ham var også, at kommunen stadig forhandler med ministeriet.

**Ad 5. Gribskov Gymnasiums skolefond**

Det blev drøftet, om skolefonden, der er en lånefond, hvor økonomisk trængte elever har mulighed for at ansøge om lån i forbindelse med studieture, skulle udvides til også at give mulighed for at ansøge om tilskud. Skolefondens størrelse er pt. ca. 100.000 kr., som kommer fra forældreindbetalinger samt overskud fra elevernes festudvalg.

Keld Jepsen (KJ) argumenterede for, at fonden skulle bevares som en lånefond.

Susanne Mørkeby Larsen (SML) var enig p.g.a det store administrationsarbejde, der ville være forbundet med en udvidelse. SML nævnte også, at der elever i stigende grad ansøger om at låne fra fonden.

Konklusionen på drøftelsen var, at skolefonden bibeholdes som en lånefond, og at der kun i helt ekstraordinære tilfælde kan ske en eftergivelse af lånet/en del af lånet.

**Ad 6. Resultatlønskontrakt forår 2012 - indsatsområder**

I efteråret 2011 er der ikke indgået resultatlønskontrakt for rektor, fordi ”Bemyndigelse til at indgå resultatlønskontrakt med institutionens øverste leder og øvrige ledere” først kom i december 2011. I stedet har formanden og næstformanden på baggrund af statusopgørelse fra rektor besluttet at tildele rektor 5/12 af sidste års ramme, som der var mulighed for ifølge bemyndigelsesbrevet.

Der skal indgås resultatlønskontrakt med rektor for den resterende del af perioden gældende fra d. 1.januar2012 – 31.juli 2012 på 7/12 af den udmeldte ramme, der består af en basisramme og en ekstraramme.

De foreslåede indsatsområder inden for basisrammen, der skal afspejle gymnasiets udfordringer, blev vedtaget. (Gymnasiets overordnede strategi, Internationale aktiviteter, Indsats med henblik på pædagogisk anvendelse af it og flerfaglige forløb samt Effektiv drift)

De foreslåede indsatsområder inden for ekstrarammen, som fører til synlige ændringer blev ligeledes vedtaget (Synlighed i forhold til omverdenen: Ny hjemmeside, Klasserumsledelse

samt indsats mod forsømmelser og frafald (obligatorisk)).

Keld Jepsen fik bestyrelsens tilslutning til, at formanden og næstformanden fortsat skal fastlægge udmøntningsgradens størrelse på baggrund af rektor afrapportering.

KI bemyndiges til at lave resultatlønskontrakter for den øvrige ledelse.

Såvel rektors resultatlønskontrakt som vurdering af udmøntningsgraden skal lægges på skolens hjemmeside.

**Ad 7. Økonomi**

a)Henning Høy Carstens (HC) gav en status på Budget 2011 pr. 31/12 2011.

Årets resultat forventes at blive et overskud på 800.000 - 875.000 kr. HC gennemgik forskellen mellem det forventede og det budgetterede.

b) HC orienterer om Budgetudfordringer 2012, herunder forebyggelse af vandskade

samt konsekvenser af oprettelse af ekstra 1.g klasse. Over en 2½ årig periode kommer den ekstra klasse til at belaste skolens budget med ca. 2.mill kr.

Muligheden for at give ledelsen bemyndigelse til at iværksætte foranstaltninger til forebyggelse af vandskader blev drøftet.

Det blev besluttet, at HC tager kontakt til EKJ (rådgivende ingeniørfirma) for at få præciseret løsningsforslag. Bestyrelsen bemyndigede KJ og CJ til på bestyrelsens vegne at træffe beslutning om forebyggelsesplan, når vi har modtaget konkretisering og pris.

**Ad 8. Evt.**

KI uddelte det nye orienteringshæfte fra orienteringsaftenen.

AE meddelte, at Gribskov Kommune i resten af 2012 har ansat 3 gymnasieelever 3 timer om ugen til at lave facebook-hjemmesider om uddannelse, for at komme i dialog med de unge om uddannelse.

Ref.

HC

Godkendelse: